PAVASARA SADANCIS. VPDK "Ūsiņš" sadraudzības koncerts
2026-03-21 18:00 - 20:00 (Europe/Riga) | Kultūras nams RĪGAVA
Salaspils vidējās paaudzes deju kolektīvs “Ūsiņš” ir tikai pusotru gadu jauns, taču jau droši sper savus soļus deju pasaulē. Šogad kolektīvs uzsāk jaunu tradīciju – pavasarī rīkot sadraudzības koncertu.
21. martā “Ūsiņš” Salaspilī aicina viesoties citus deju kolektīvus, kuri piepildīs Salaspils Kultūras namu ar jaunām, jautrām un enerģiskām dejām, priecējot skatītāju acis un sirdis.

KAS TE RĪB? Labdarības koncerts
2026-03-21 18:00 - 20:00 | Rīgas Stradiņa universitātes aula
Rīgas Stradiņa universitātes tautas deju ansamblis “Ačkups” 21. martā RSU aulā aicina uz labdarības koncertu “Kas te rīb?”, kurā savāktie līdzekļi tiks ziedoti Servisa suņu biedrībai “Teodors”.
Biedrība “Teodors” veicina cilvēku ar invaliditāti pilnvērtīgu iekļaušanos sabiedrībā ar servisa suņu palīdzību. Viena suņa sagatavošana izmaksā pat līdz 25 tūkstošiem eiro, un šī summa lielākoties tiek nosegta, pateicoties ziedotāju atbalstam.
Daudzi “Ačkupa” dejotāji ikdienā ir mediķi vai veselības aprūpes speciālisti, tāpēc palīdzība un rūpes par citiem ir mūsu kopīga vērtība. Ar šo labdarības koncertu vēlamies ne tikai veicināt iekļaujošu sabiedrību, bet arī uzsvērt, ka kultūra un sociālā atbildība iet roku rokā.
Koncertā piedalīsies TDA “Ačkups” studija, VPDK “Ačkups”, DA “Austris”, TDA “Dancis”, TDA “Gatve”, DA “Kalējs”, TDA “Kalve” un TDA “Vektors”.
Biļešu tirdzniecībā iegūtie un koncerta laikā saziedotie līdzekļi tiks novirzīti Servisa suņu biedrībai “Teodors”.

Koncerts "…Un ir labi visu gadu!"
2026-03-28 17:00 | Valmieras kultūras centrs
Valmieras Kultūras centrā notiks jau tradicionālā pavasara satikšanās, lai caur dejas soļiem izdzīvotu kopā būšanu, tradīcijas, latviskumu un dzīves garšu, sajūtot jaudu un spēku!
Koncertā piedalās VPDK “Pūrs” (Valmiera), JDK “Sadancis” (Valmiera), JDK “Pērkons” (Valmiera), VPDK “Savieši” (Kocēni), VPDK “Abuls” (Trikāta), VPDK “Jumis” (Priekuļi), VPDK “Ieviņa” (Smiltene), VPDK “Dūka” (Sigulda), VPDK “DeTeiksma” (Rīga), JDK “Imanta” (Rīga).
Biļetes pieejamas https://www.bilesuparadize.lv/lv/event/167738

Ritas Spalvas piemiņas koncerts "Paldies, skolotāj!"
2026-03-28 17:30 | VEF kultūras pils
Koncerta programmā Ritas Spalvas radošo veikumu izdejos desmit labākie Latvijas bērnu un jauniešu deju kolektīvi – “Auseklītis”, “Dzintariņš”, “Dzirkstelīte”, “Dzirnas”, “Dzīpariņš”, “Teiksmiņa”, “Uguntiņa”, “Varavīksne”, “Vēja zirdziņš” un “Zelta sietiņš”.
Vairāk informācijas https://www.bilesuparadize.lv/lv/event/167800

"Tur, kur satiekas prieks" – TDA "Lubāna" jubilejas koncerts
2026-03-28 18:00 | Lubānas Kultūras nams
28. martā plkst. 18.00 Lubānas kultūras namā notiks TDA “Lubāna” 40 darba gadu jubilejas koncerts “Tur, kur satiekas prieks”. Priecāsimies kopā ar mūsu dejotājiem jubilejā!

IZ ZAĻA ZORA. Muzikāla skatuviskās dejas izrāde
2026-03-28 19:00 - 21:00 | Latgales vēstniecība GORS
​​Latviešu skatuviskās dejas izrāde dzīvās mūzikas pavadījumā par mēslu talku Latgalē, kas ir veltīta Latgales cilvēkam.
Gaišas, priecīgas un enerģiskas 80 minūtes. Stāsta centrā ir meitene, kura apstiprina savu emocionālo piederību Latgalei un savām acīm izstāsta talkas stāstu, kas norisinās viņas pašas sētā. Izrāde balstās Latgales folkloras materiālos un cilvēku pieredzes stāstos, tāpēc izrādes valoda – latgaliešu.
Piedalās Latvijas Universitātes deju ansamblis “Pērle” un 13 dažādi mūziķi – muzikālā apvienība “Upes muzikanti”, grupa “Rūžupis veiri” un muzikālā apvienība Trio “Bille”.
Darba procesā un arī pirms tam ir secināts, ka latgalietis ir karsts, patiess un dabu mīlošs cilvēks. Cilvēks, kuram no sirds rūp cits cilvēks. Talka, īpaši mēslu talka ir kā svētki, kuri beidzas ar dzīrēm – puiši noskata meitas un otrādi – tā ir draiska un priecīga.
Horeogrāfs: Juris Gogulis
Režisori: Elīna Apsīte un Juris Gogulis
Scenogrāfe: Laura Šalma
Mūzikas aranžija: muzikālā apvienība “Upes muzikanti”
Tērpu detaļu mākslinieks: Rihards Pelnēns
Brauc tolkā-jem leidze draugus i kaimiņus. Ja nesagrib struodot, tad vysmoz pasver iz ļusteigu dzeivuošonu.

LU deju ansambļa “Pērle” mākslinieciskais vadītājs Raimonds Dzintars, repetitori Ignats Ančāns un Juris Gogulis
Izrādi rīko nodibinājums “Deju un dziesmu fonds”
Foto mākslinieks: Jānis Romanovskis
Grafikas dizains: Agate Salna

"Tūdaliņ, tagadiņ, pastalnieki dancos!"
2026-04-02 19:00
Zaļās ceturtdienas vakarā Druvas kultūras namā vienosies dejā Saldus novada skolēnu deju kolektīvi: Blīdenes pamatskolas deju kolektīvs, Druvas vidusskolas deju kolektīvs “Mazais Puzurs”, Saldus TIKS centra bērnu deju kolektīva “Dzīpars” zaļā grupa, TDA “Kursa” studijas jaunākā un vecākā grupa.

Ūsiņdienas koncerts
2026-04-10 15:22 | Salaspils kultūras nams Rīgava
Vairāk informācijas https://www.bilesuparadize.lv/lv/event/168781

"Lustīgs te, lustīgs tur"
2026-04-11 18:00 | Bauskas kultūras centrs
Senioru deju kolektīvs “Senbiguļi” aicina uz Deju kolektīvu sadraudzības koncerts “Lustīgs te, lustīgs tur”! Koncertā piedalīsies SDK “Senbiguļi” (Bauska), SDK “Vecie vilki” (Vilce), SDK “Savinge” (Lietuva), SDK “Vijūnas” (Lietuva), DK “Rota” (Grenctāle) un JDK “Līdums” (Īslīce).
Vairāk informācijas https://www.facebook.com/events/2096066491239040/

Saldus sadancis
2026-04-11 19:00 | Brocēnu kultūras nams
Brocēnos notiks tradicionālais “Saldus sadancis”, kas pulcēs Saldus novada deju kolektīvus, lai kopīgi svinētu dejas prieku un pavasara noskaņu.
Koncertā piedalīsies TDA “Kursa”, JDK “Blīdene”, JDK “Puzurs”, JDK “Puzurs studija”, DK “Jaunauce”, DK “Kursa”, DK “Bandava”, VPDK “Druva” un DK “Diždruva”.

VPDK "Daugava": "Pie Daugavas danci vedu"
2026-04-18 18:00 | Kultūras pils ZIEMEĻBLĀZMA
Turpinot aizsākto tradīciju, VPDK “Daugava aicina uz nu jau piekto deju kolektīvu sadraudzības koncertu. Ar katru gadu sadejot gribētāju pulks kļūst arvien kuplāks, un šajā reizē pavasari košās krāsās kopā ar VPDK “Daugava” izdejos gan vidējās paaudzes deju kolektīvi “Augšup”, “Saime”, “Delve”, “Rundāle” un “Savieši”, gan jauniešu deju kolektīvi “Dārdari”, “Delveri”, “Kauranieši” un paši mazākie dejotāji kopā ar vecākiem no deju skoliņas “Mazsietiņš”.
Vairāk informācijas https://www.bilesuparadize.lv/lv/event/169974

Savu prieku izdejot
2026-04-25 17:00 | Krustpils kultūras centrs
Latviešu skatuviskās tautas dejas koncerts, kurā piedalās TDA un VPDK “Zalktis”, JDK “Enku Drenku”, TDA “Uguntiņa” un TDK “Delveri”

Ūsiņdienas koncerts
2026-04-25 17:00 | Salaspils kultūras nams

Tautas deju koncerts “Saule iepin deju bizē”
2026-04-25 18:00
Šogad tautas deju ansambļa “ZĪLE” ikgadējais vārdadienas koncerts pulcēs vairāk kā 400 dejotājus no Rīgas, Valmieras, Ogres, Ādažiem, Jūrmalas, Lielvārdes un Ķekavas novada. Vairāk informācijas https://www.bilesuparadize.lv/lv/event/167912

"Kaugurciema tūdaliņš"
2026-04-25 18:00 | Kauguru kultūras nams
Koncertā piedalās senioru deju kolektīvi “Ābelīte”, “Degļi”, “Vēlreiz” un “Ziemeļblāzma”

"Nāc talkā sadancot!"
2026-04-25 18:00 | Siguldas Devons
SDK “Sidrabdancis” svin 65 gadu jubileju un uz sadejošanās talku aicinājis tuvākus un tālākus draugus – senioru deju kolektīvus “Sidrabvilnis” (Liepāja), “Vērdiņš”(Gulbene), “Tacis” (Carnikava), “Sagša”(Limbaži), “Suncele” (Suntaži), “Dēka” (Ādaži), “Kniediņš” (Mālpils), “Virši LG” (Inčukalns) un jauniešu deju kolektīvu “Cielaviņa” (Ropaži). Vairāk informācijas https://www.bilesuparadize.lv/lv/event/168950

IZ ZAĻA ZORA. Muzikāla skatuviskās dejas izrāde
2026-04-26 16:00 - 18:00 | Ogres novada Kultūras centrs

"80 mirkļi dejā" – TDA "Gatve" koncerts
2026-05-01 17:00 | VEF kultūras pils
Tautas deju ansamblis “Gatve” atzīmēs savu 80 gadu jubileju ar īpašu koncertu “80 mirkļi dejā” – svētkiem, kuros satiekas laiks, kustība un tradīcija.
Vairāk informācijas https://www.bilesuparadize.lv/lv/event/168397

“Dagmāras Bārbales desmitgade Vektorā”
2026-05-09 15:00 | Ogres novada Kultūras centrs
Rīgas Tehniskās universitātes Tautas deju ansamblis “Vektors” šī gada 9. maijā Ogres novada Kultūras centrā ar vērienu svinēs ansambļa mākslinieciskās vadītājas, Dziesmu un deju svētku virsvadītājas, horeogrāfes Dagmāras Bārbales desmitgadi “Vektorā”.
Vairāk informācijas https://www.bilesuparadize.lv/lv/performance/38221

Deju kopas "Mēmelīte" 35 gadu jubilejas koncerts
2026-05-09 17:00 | Īslices Kultūras nams
Uz vienas skatuves satiksies visi – no pašiem mazākajiem līdz lielākajiem un pieredzējušākajiem dejotājiem. Dejos tie, kuri vēl tikai sāk un tie, kuri šo ceļu jau nogājuši, bet sirdī joprojām nes “Mēmelīti”.
Vairāk informācijas https://www.facebook.com/events/%C4%ABsl%C4%ABces-kult%C5%ABras-nams/dk-m%C4%93mel%C4%ABte-35-gadu-jubilejas-koncerts-treju-upju-vidi%C5%86%C4%81/1484785386604449/

"Sajust un piedzīvot"
2026-05-09 18:00 | Ulbrokas pērle
Tautas deju kolektīvu koncerts kultūras centrā “Ulbrokas pērle”

"Dagmāras Bārbales desmitgade Vektorā"
2026-05-09 19:00

"Augt dejā"
2026-05-16 16:00 | Liepājas Olimpiskais centrs
“TDK Jumītis” 25 gadu jubilejas koncerts

"Deju pinu vainagā"
2026-05-16 17:00 | Koncertzāle CĒSIS
Šogad koncerta vadmotīvs ir sadotas rokas, kuras kopā savijas dejā, draudzībā un dzīvē.
Vairāk informācijas https://www.bilesuparadize.lv/lv/event/170766

"Laika jostā ievīties"
2026-05-16 18:00 | Bauskas rātslaukums
TDA “Jandāls” 65. gadu jubilejas koncerts
Vairāk informācijas https://kultura.bauska.lv/tautas-deju-ansamblis-jandals-gatavojas-65-gadu-jubilejas-koncertam/

“Darbs ar atpūtu lai mainās”
2026-06-05 19:00 | Siguldas bobsleja un kamaniņu trase
ikgadējais deju ansambļa “Vizbulīte” koncerts boblseja un kamaniņu trasē “Sigulda”.
Vairāk informācijas https://www.bilesuparadize.lv/lv/event/170773

"Ar zemes spēku līdz ozola dvēselei"
2026-06-06 17:00 | Kultūras pils ZIEMEĻBLĀZMA
Teikas dejotāju saimes lielais notikums – sezonas noslēguma koncerts.
Vairāk informācijas: https://www.bilesuparadize.lv/lv/event/171158

TDA "Liesma": "Kas Liesmai liek degt?"
2026-06-07 19:00 | VEF kultūras pils
Tautas deju kolektīva “Liesma” 80. gadu jubilejas koncerts.
Vairāk informācijas https://www.bilesuparadize.lv/lv/event/168501

Uzvedums "Saules meitas"
2026-06-13 18:00 | Ogres novada Kultūras centrs
TDK “Skabardzēni” 40. jubilejas koncerts un Rūtas Cīrules uzvedums “Saules meitas”.
Vairāk informācijas https://www.bilesuparadize.lv/lv/event/170430

Uzvedums "Pie zaļās līdaciņas"
2026-06-13 19:00 | Sauleskalna estrāde
Uzveduma mākslinieciskais vadītājs, Talsu novada deju kolektīvu virsvadītājs Reinis Rešetins, režisors – Mikus Krastiņš.
Vairāk informācijas: https://www.talsunovads.lv/lv/notikums/liela-talsu-zalumballe-pie-zalas-lidacinas
